
Циљ
Циљ упутства је да учесницима Специјализоване EXPO изложбе која ће се одржати у Београду, Република Србија, у периоду од 15.маја до 15.августа 2027. године, пружи јасне смернице које се односе на процес увоза хране из надлежности Министарства здравља, при чему санитарни инспектори спроводе надзор на граници односно у местима царињења роба, у складу са својим законским овлашћењима.
Законска регулатива 
	· Закон о безбедности хране
	(„Сл.гласник РС“, бр.41/09, 17/19)

	· Закон о санитарном надзору
	(„Сл.гласник РС“, бр.125/04)

	· Закон о општој безбедности производа
	(„Сл.гласник РС“, бр. 41/09, 77/19)

	· Закон о општем управном поступку
	(„Сл. гласник РС“, бр. 18/16, 95/18 - аутентично тумачење, 2/23 - УС)

	· Закон о инспекцијском надзору
	(„Сл. гласник РС“, бр. 36/15, 44/18 - др. закон, 95/18)

	· Закон о републичким административним таксама
	(„Сл. гласник РС“, бр. 43/03, 51/03 - исправка, 53/04 - др. пропис, 42/05 - др. пропис, 61/05, 101/05 - др. закон, 42/06 - др. пропис, 47/07 - др. пропис, 54/08 - др. пропис, 5/09, 54/09, 35/10 - др. пропис, 50/11, 70/11 - др. пропис, 55/12 - др. пропис, 93/12, 47/13 - др. пропис, 65/13 - др. пропис, 57/14 - др. пропис, 45/15 - др. пропис, 83/15, 112/15, 50/16 - др. пропис, 61/17 - др. пропис, 113/17, 3/18 - исправка, 50/18 - др. пропис, 95/18, 38/19 - др. пропис, 86/19, 90/19 - исправка, 98/20 - др. пропис, 144/20, 62/21 - др. пропис, 138/22, 54/23 - др. пропис, 92/23, 59/24 - др. пропис, 63/24 - др. пропис, 94/24, 55/25, 109/25 и 54/2026 – усклађени дин.изн) )

	· Уредба о начину пружања информација и поступку обавештавања о примени санитарних, ветеринарских и фитосанитарних мера у области безбедности хране, ветерине и заштите биља 
	(„Сл. гласник РС“, бр. 102/12)

	· Правилник о декларисању, означавању и рекламирању хране
	(„Сл. гласник РС“, бр. 19/17, 16/18, 17/20, 118/20, 17/22 - др. пропис, 23/22, 30/22, 61/24 - др. правилник, 21/2026 и 48/2026 )

	· Правилник о прехрамбеним и здравственим изјавама које се наводе на декларацији хране
	(„Сл. гласник РС“, бр. 51/18, 103/18, 110/23, 62/25)

	· Правилник о прехрамбеним ензимима
	(„Сл.гласник РС“, бр. 51/18)

	· Правилник  о аромама
	(„Сл.гласник РС“, бр. 52/18)

	· Правилник о прехрамбеним адитивима
	(„Сл.гласник РС“, бр. 53/18)

	· Правилник о здравственој исправности дијететских производа
	(„Сл. гласник РС“, бр. 45/10, 27/11, 50/12, 21/15, 75/15, 7/17, 103/18, 45/22 - др. пропис, 61/24 - др. пропис, 73/24 - др. пропис и 16/26)

	· Правилник о додацима исхрани (дијететски суплементи)
	(„Сл. гласник РС“, бр. 45/22, 20/23, 73/24 - др. пропис)

	· Правилник о храни са измењеним нутритивним саставом
	(„Сл. гласник РС“, бр. 61/24)

	· Првилник о новој храни
	(„Сл.гласник РС“, бр. 88/18)

	· Правилник о здравственој исправности и квалитету соли за исхрану људи и производњу хране
	(„Сл. гласник РС“, бр. 111/21)

	· Правилник о помоћним средствима у производњи хране
	(„Сл. гласник РС“, бр. 18/22)

	· Правилник о квалитету и другим захтевима за природну минералну воду, природну изворску воду и стону воду
	(„Сл. лист СЦГ", бр. 53/05, „Сл. гласник РС", бр. 43/13 - др. пропис)

	· Правилник о максималним концентрацијама одређених контаминената у храни
	(„Сл. гласник РС“, бр. 73/24, 90/24, 47/25, 61/25, 103/25)

	· Правилник о методама узорковања и испитивања хране ради утврђивања присуства и нивоа одређених контаминената
	(„Сл. гласник РС“, бр. 103/24)

	· Правилник о начину успостављања и организације система брзог обавештавања и узбуњивања за безбедност хране и хране за животиње
	(„Сл. гласник РС“, бр. 62/13)

	· Упутство о начину узимања узорака за вршење анализа и суперанализа намирница и предмета опште употребе
	(„Сл. лист СФРЈ”, бр. 60/78)

	· Наредба о висини и начину плаћања накнаде за покривање трошкова испитивања и утврђивања здравствене исправности животних намирница и предмета опште употребе који се увозе
	(„Сл. лист СРЈ”, бр. 9/97, 24/97, 20/99)

	
	


Опис и поступак

Санитарни надзор безбедности хране у поступку увоза обухвата: 
· храну у надлежности Министарства здравља, а у складу са поделом надлежности утврђеном у закону којим се уређује област безбедности хране и односи се на храну која се увози ради стављања у промет на домаћем тржишту; 
· сировине за производњу хране, адитиве, ароме, ензиме и ензимске препарате као и супстанце које се додају храни ради постизања одређених својстава; 
· храну која се привремено увози ради прераде, дораде и обраде;
· узорке хране која се увози ради испитивања тржишта, технолошких проба, регистрације производа, категoрасања, уписа у базу података Министарства здравља и сл. 

      Министарство надлежно за послове здравља преко надлежне санитарне инспекције je у складу са поделом надлежности утврђеном у закону којим се уређује област безбедности хране надлежна  за увоз на местима царињења нове хране, хране за специфичне популационе групе (храна за одојчад и малу децу, храна за посебне медицинске намене, замене за комплетну дневну исхрану за особе на дијети за мршављење), додатака исхрани (дијететски суплементи), хране са измењеним нутритивним саставом (храна за особе интолерантне на глутен, замене за со за људску исхрану, храна обогаћена витаминима, минералима и другим супстанцама са хранљивим или физиолошким ефектом и др), соли за исхрану људи и производњу хране, прехрамбених адитива, прехрамбених арома, прехрамбених ензима, помоћних средстава у производњи хране, воде у оригиналној амбалажи (природне минералне, изворске и стоне воде), материјала и предмета намењених да дођу у контакт са храном

Надзор се спроводи по поднетом захтеву субјекта: 
· прегледом документације; 
· прегледом услова транспорта или складиштења;
· прегледом пошиљке на месту контроле; 
· контролом сензорских својстава хране; 
· узорковањем ради лабораторијског испитивања здравствене исправности, у складу са анализом процене ризика.

Истоветност мера у увозу

Храна која се увози у Републику Србију ради стављања у промет, мора да испуњава услове у складу са прописима о храни или услове које је Република Србија признала као истоветне њима или ако постоји посебан међународни споразум са условима садржаним у том споразуму.


Санитарни надзор над храном у надлежности Министарства здравља, у поступку увоза, ради утврђивања њене здравствене исправности односно безбедности, врши се у подручним јединицама за санитарни надзор за гранична подручја (Одсек за санитарни надзор за гранично подручје Београд; Одсек за санитарни надзор за гранично подручје Суботица; Одсек за санитарни надзор за гранично подручје Шабац; Одсек за санитарни надзор за гранично подручје Врање), у једном од места у коме се врши царињење. 

Поступак санитарног надзора почиње подношењем захтева за преглед пошиљке граничном санитарном инспектору надлежном за гранично подручје у месту царињења ради утврђивања њене здравствене исправности, односно безбедности. Захтев за преглед пошиљке увозник може поднети непосредно или преко царинског заступника (шпедиција).
Захтев за утврђивање здравствене исправности и/или безбедности мора да садржи следеће прописане и потребне доказе од значаја за идентификацију производа и утврђивање здравствене исправности односно безбедности производа који се увози: 

1) ОПШТА ДОКУМЕНТА ЗА СВЕ КАТЕГОРИЈЕ
· Царински докуменат (ЈЦИ, СД и друго)
· Товарни лист или фактура
· Фактура
· Спецификација пошиљке на обрасцу у прилогу захтева за преглед пошиљке
· Овлашћење – налог за заступање царинског заступника – шпедиције (подносиоца захтева)
· [bookmark: _Hlk234575860]Доказ о уплати републичке административне таксе за захтев за преглед пошиљке хране и за издавање решења о утврђеној исправности хране 
· Доказ о уплати накнаде за санитарни преглед пошиљке у складу са Наредбом о висини и начину плаћања накнаде за покривање трошкова испитивања и утврђивања здравствене исправности животних намирница и предмета опште употребе који се увозе („Сл. лист СРЈ”, бр. 9/97, 24/97, 20/99). 
 Напомена: У случају подношења захтева за преглед пошиљке узорака, подноси се доказ о уплати  републичке административне таксе за захтев за преглед пошиљке узорака
2) ДОДАТНА ДОКУМЕНТА:
- уз захтев за увоз дијететских производа и/или дијететских суплемената се прилаже уверење о упису дијететског производа/суплемента у базу података Министарства здравља Републике Србије
- стручно мишљење и аналитички извештај о здравственој исправности и безбедности производа или здравствени сертификат, издато од стране акредитоване лабораторије за испитивање хране земље произвођача или земље извозника, или надлежни орган земље произвођача или земље извозника
· превод декларације производа на српски језик
· произвођачка спецификација (изјава произвођача са подацима о врсти, саставу и чистоћи сировина, хемијских средстава, адитива, арома и других супстанци употребљених у производњи хране), издата од стране произвођача хране из стране земље
· доказ о пореклу желатина и других материјала у контакту са храном, уколико је храна упакована у овакву врсту материјала, за произвођаче хране која је упакована у желатин и друге материјале, издат од стране произвођача из стране земље
· доказ произвођача о примени система стандарда самоконтроле у производњи хране (ХАЦЦП, БРЦ, ИФС, ИСО) или добре произвођачке праксе, издат од надлежног органа земље произвођача
· сертификат о слободном промету у земљи произвођача за храну која се увози, за подносиоца захтева који увози готове производе хране, издат од стране надлежног органа земље произвођача
· доказ да је нова храна пре стављања на тржиште Републике Србије добила дозволу
· доказ да су ензими укључени у листу одобрених ензима 

Сва наведена документа се достављају као фотокопије оригинала и превод на српски језик од овлашћеног судског тумача. 

С обзиром да у поступку увоза хране, пошиљка може да се подвргне и лабораторијским испитивањима од стране акредитованих и овлашћених лабораторија у Републици Србији, у циљу испитивања здравствене безбедности/исправности, захтеви за увоз пошиљке хране треба да се подносе правовремено, у складу са плановима увозника за набавку и испоруку на тржиште Републике Србије, узевши у обзир и потенцијално потребно време за спровођење анализе и издавање стручног мишљења о здравственој исправности предметне хране  

На сајту Министарства здравља https://www.zdravlje.gov.rs/tekst/344502/obrasci-zahtevi-i-uputstva.php се налази захтев за санитарни преглед пошиљке из увоза са упутством за попуњавање захтева
Захтеви за увоз хране, као и обрада захтева се у Одељењу граничне санитарне инспекције спроводе кроз систем е – писарнице. Подношење захтева за санитарни надзор у поступку увоза хране врши се електронски преко портала еУправе на следећем линку https://euprava.gov.rs/usluga-episarnica
Поступци за одабир на порталу су следећи: 
Подношење захтева за РЕДОВНИ увоз:
Санитарни надзор - преглед пошиљки хране приликом увоза ради утврђивања њене здравствене безбедности
Санитарни надзор - преглед пошиљки предмета опште употребе приликом увоза ради утврђивања њихове здравствене исправности односно безбедности
 Подношење захтева за преглед УЗОРАКА:
Санитарни надзор над узорцима хране и предмета опште употребе који се увозе за научно-истраживачке сврхе, лабораторијска испитивања, испитивања тржишта, технолошке пробе и друго

На сајту Министарства здравља https://www.zdravlje.gov.rs/tekst/344502/obrasci-zahtevi-i-uputstva.php се налази Упутство за подношење захтева електронским путем преко портала еУправа као и инструкција за плаћање републичких административних такси.
Захтев за вршење санитарног надзора може се поднети и у писаној форми, непосредном предајом на писарници Управе за заједничке послове републичких органа или путем поштанског оператера, у складу са прописима којима се уређује управни поступак и канцеларијско пословање органа државне управе.
	
	
	
	
	

	
	
	
	
	

	
	
	
	
	



image1.png




